ИИН – 800508402061

ИБРАГИМОВА Аксана Жамадиллаевна,

Саттар Ерубаев атындағы №24 ІТ мектеп-лицейінің бастауыш сынып мұғалімі.

Шымкент қаласы

**ҚОШ, СҮЙІКТІ ӘЛІППЕМ!**

**Мақсаты:** Оқушылардың әліппеден алған білімдерін ортаға салу. Оқушыларды ана тілі оқулығымен таныстыру және өзін-өзі басқаруға үйрету.   
**Көрнекіліктер:** Шарлармен безендіру,слайдтар, нақыл сөздер.

**1-жүргізуші: Айсұлтан:**

Армысыздар аналар,

Армысыздар балалар

Сөзіме құлақ салыңыз

Бір серпіліп қалыңыз

Әліппеге арналмақ

Бүгінгі жыр-әніміз

Дей отырып, бүгінгі жиылып отырған себебіміз әліппемен қоштасып, ана тілімен танысу, достасу ертеңгілі.

**2-жүргізуші: Амира:**

**Рахмет, Айсұлтан.**

Көз салып қараңызшы бойымызға,

Ортақ боп бүгін өскен ойымызға.

Қош келіпсіз ұстаздар, ата-аналар,

Әліппемен қоштасу тойымызға.

**1-жүргізуші: Айсұлтан:**

Өсті міне бойымыз,  
Өсті міне ойымыз.  
Қуанышқа ортақпыз,  
Құтты болсын тойымыз.

**2-жүргізуші:** **Амира**

Шашу,шашу [шашайы](https://emirsaba.org/?q=%D1%88%D0%B0%D1%88%D0%B0%D0%B9%D1%8B)қ,  
Дүбірлі [тойды бастайық](https://emirsaba.org/jusan-dalada-jusan-bar-jusanfa-mal-tojdi--soz--1-sinip--bastir.html)  
Бұл мереке,бұл тойдың,  
Шымылдығын ашайық

**Аналар әсем әуенмен балалардың қуанышына шашу шашады.**

**1-жүргізуші: Айсұлтан:**

Айсұлтан, білесің бе? Мен 4 ай бойы 1 в сынып оқушыларымен достасып, бауыр басып қалдым. Олар ақылдарына ақыл қосып, саналы оқушылар қатарына енді.

**2-жүргізуші Амира:** Олай болса сол достарымызды ортаға шақырайық:

Оқушылар ортаға көңілді әуенмен ұстаздарымен шығып ортаны бір айналып, орындарына тұрады.

**1-жүргізуші: Айсұлтан:**

Кешегі сәби балаңыз,

Жарады міне қараңыз.

Ғылым – білім жолына,

Енді қайық саламыз.

Амира, Біз енді алыстағы туыстарымызға өзіміз-ақ хат жаза аламыз. Солай емес пе?

**2-жүргізуші: Амира:**

Әрине Айсұлтан. Біз енді өзіміз-ақ кез-келген сөздерді, сөйлемдерді, тіпті қысқа әңгімелерді бөгетсіз-ақ оқи аламыз.

Жақсы білім көрімдік,

Болсын сізге халайық.

Не үйреніп, не білдік,

Қане ортаға салайық.

**1-жүргізуші Айсұлтан:**

38-ші алтын ұя мектебім

Саған айтар алғыстарым көп менің.

Жүректерге жаққан білім шырағын,

Мақтан етем сені мәңгі мектебім!

Бұл мектептен біз сияқты қаншама оқушылар тәлім -тәрбие алған.

**Айсұлтан:** Дұрыс айтасың: Осында тұрған оқушылардың ата-анасы да, ата-әжесі де осы мектептен білім алған. Ендеше менің достарымның мектеп туралы ойларын тыңдайық.

**1-Оқушы: Тауман**

Қыркүйекке келдім де   
Сыныпқа кірдім қуанып.   
Қарсы алды ұстаз мейірмен   
Қадамымды құп алып.

**2-оқушы Алибек**  
Мектеп деген білім кені, жыр кені,  
Мектеп деген ғылымның ең үлкені  
Мектеп деген тәрбиеші адамға,  
Мектеп деген даналардың мекені

**3-оқушы: Жанеркем**

Мектеп — кеме,  
Білім — теңіз!  
Барар жерге  
Тез жетеміз!  
Адаспаймыз  
Ұлы жолда,  
Еліміздің  
Туы қолда!  
Капитандар—  
Мұғалімдер,  
Жас моряктар—  
Жас сәбилер,  
Құтты болсын сапарларымыз,  
Мықты болсын қатарларымыз!

**4-оқушы Іңкәр**  
Мектеп — кеме,  
Білім — теңіз,  
Тынбай алға  
Жүзудеміз,  
Біз жетпейтін қиыр да жоқ,  
Біз алмайтын қиын да жоқ!  
Өнер-білім теңізінде,  
Біз мықтымыз  
Жер жүзінде,  
Адаспаймыз ұлы жолда,  
Еліміздің  
Туы қолда!

**5-оқушы Алмат**

Қолға кітап аламыз

Мектепке біз барамыз

Жақсы оқып сабақты

Біз білімді боламыз

**1-жүргізуші: Айсұлтан:**

Мектеп бізге не үйреткен?

**2-жүргізуші: Амира:**

Ол сұрақтың жауабын келесі әннен білетін боламыз.

**1-Хор: Мектеп бізге үйретеді.**

**1-жүргізуші: Айсұлтан**

Білесің бе Амира, балалар әліппе туралы жақсы пікірде сияқты.

**2-жүргізуші: Амира**

Оны өздерінен сұрайық. Балалар,мен сендерге бір сұрақ қояйын....

Іші толған әріпке,

Білімдегі жарық не ?

**Оқушылар:** Ол сүйікті Әліппе!

**1-жүргізуші:**

Олай болса,бәрімізге ең қымбат «Әліппені» ортаға шақырамыз.

**Әліппе**: (Әліппе әнін айтып кіреді)

***Әліппе:***

Армысыздар,жас достар!

Армысыздар ата-ана.

Болашаққа жол бастар,

Әліппең келді ортаға.

Білім деген ғажаптың,

Әліппесін меңгерген

Келешегі қазақтың

Басталады сендерден.

Таудай болса талабың

Айтары көп әріптің

Қуанышы халықтың

Жақсы білім көрімдік,

Болсын бізге халайық.

Не үйреніп.не білдік.

Қане.ортаға салайық

***Әліппеге арналған тақпақтар:***

**1-оқушы А Айсұлтан**

Рахмет саған, Әліппе!  
Көп нәрсені үйреттің.  
Таныстырып әріппен,  
Тақылдатып сөйлеттің.

**2-оқушы Абухайыр**

Келгенде алғаш мектепке,  
Білмеуші едік әріпте,  
Оқимыз қазір ертекте,  
Үйреткен оны Әліппе!

**3-оқушы Санжар**

Ең алғаш алғанымда Әліппені

Қызығып қарай бердім әріптерге.

Мен үшін жұмбақ болып қалар ма еді

Ұстазым оның кілтін алып берді.

**4-оқушы:Ұлдана**

Әсем ою-өрнекпен

Көмкерілген әліппем

Сен болмасаң білімге

Бастайтын жолды біліп пе ең?

**Әліппе:**

Рахмет достарым, лебіздеріңді естіп қуанып қалдым. Осындай достарымның барына қуанамын.

**1-жүргізуші:**

**Әліппежан, меніңше балалардың өзіңе арнаған әні де бар сияқты.**

**2-жүргізуші:**

**3-Хор Ән: «Әліппе» қабыл алыңыздар**

**1-жүргізуші: Айсұлтан**

Амира, мұнда бір досымыз ренжіп тұрған сияқты.

**2-жүргізуші: Бұл** Айкөркем деген досымыз ғой.

***Айкөркем:*** *Құрметті Әліппе! Біз сенімен бірге 4 айы еңбек еттік. 42 әріпті түгел жаттадық. Әріпке әріпті қосып, буын жасадық. Буынна сөз, сөзден сөйлем құрап, бүгінгі күні қысқа әңгімелерді оқитын болдық.Тіпті санауды, қосуды, алуды да үйрендік. Енді сен кетіп қалсаң біз не істейміз?*

**Әліппе**: Қорықпа Айкөркем. Сендерге досымды ертіп келдім ғой. Ол -Ана тілі. Енді сонымен дос боласыңдар.

**Айкөркем**: Ал, ол сен сияқты ақылды ма?

**Әліппе:** Әрине, ол менен де ақылды! Олай болса досым Ана тілді ортаға шақыр Рахмет саған досым.

Сәлеметсіздер ме балалар?

Туған елдің тілімін

Ақылыммен танылам.

Түсіндірер бәріне

Ана тілі мен болам.

Балалар,енді бұрынғыдан да көп оқитын боласыңдар. Ынта қойып оқысаңдар көп нәрсеге үйренесіңдер. Рахмет саған досым.

Сәлеметсіздер ме балалар?

Туған елдің тілімін

Ақылыммен танылам.

Түсіндірер бәріне

Ана тілі мен болам.

Балалар,енді бұрынғыдан да көп оқитын боласыңдар. Ынта қойып оқысаңдар көп нәрсеге үйренесіңдер.айық! (Ана тілі кітабын әнмен ортаға шығады)

**Ана тілі:**

Рахмет саған досым. Көңілді дауыстарыңды естіп келдім.

Сәлеметсіздер ме балалар?  
Туған елдің тілімін  
Ақылыммен танылам.  
Түсіндірер бәріне  
Ана тілі мен болам.

**Әліппе:** Қош келдің Ана тілі. Балалар сені енді бұрынғыдан да көп оқитын болады деп сенемін. . Ынта қойып оқысаңдар көп нәрсеге үйренесіңдер.

**Ана тілі:** Бұл балалар қандай өнер көрсетеді екен деп, ойланып келдім. Ал, балалар өнерге кезек беріндер, төрт ай не оқып, не үйренгендеріңді ортаға салыңдар. 

**Сұрақ-жауап:**1. Біз қай Республикада тұрамыз?   
2. Балаларға арнап алғаш мектепті ашқан кім?

3. Балаларға арнап ең алғаш әліпби оқулығын жазған кім?  
3. Қазақ алфавитінде неше әріп бар?   
4. Қандай әріптердің дыбысы жоқ?   
5. Неше дауысты дыбыс бар ?

**Ана тілі:**Жарайсыңдар! Ана тіліне арналған тағы қандай базарлықтарың бар?

**1-оқушы: Бегасыл**

Ана тілің біліп қой,  
Еркіндігің, теңдігің.  
Ана тілің біліп қой,  
Мақтанышың, елдігің.  
  
Ана тілің – арың бұл,  
Ұятың боп тұр бетте.  
Өзге тілдің бәрін біл,  
Өз тіліңді құрметте!

**2-оқушы: Нұрәли**

Қазақ тілі - өз тілім, ана тілім

Абай, Мұхтар сөйлеген дана тілім.

Қастерлейді ұл-қызың мәңгі сені

Болашаққа бастаған дана тілім.

**3-оқушы: Зиябек Мейіржан**

Қымбат маған ана тілім, бал тілім,

Қымбат маған дана тілім, ар тілім.

Ақ сүтімен бірге сіңген бойыма,

Ана тілім ардақ тұтар алтыным.

**Айсұлтан:**

Әліппе, ойын ойнатсақ деп едім. Мен балалармен ал сен ата-аналармен ойнатасың.

**[“Ия-ия, Жоқ-жоқ” ойыны](https://www.facebook.com/photo/?fbid=1380709368730447&set=pcb.1380709472063770&__cft__%5b0%5d=AZVdAuH1eMazyqG4klBCNUMEZzYtLZfwZQwKiiMCieKpOT08BLaA5NAsNfcP7_f-P0HE-QutA6YEtRP9iaHOb5K2f2fgFaqqtb11z2so6Zg1UXbPbx2d8IMxUlbofViDedcC9Aako_DW1TYz4hQXuXJf&__tn__=*bH-R)**

Ал, балалар егер келіссеңдер ия,ия келіспесеңдер жоқ-жоқ деп жауап беріңдер.

1. Мектепке біз барамыз ба?
2. Кілең бестік аламыз ба?
3. Айтқан тілді аламыз ба?
4. Ақылды бала боламыз ба?
5. Телефонмен жиі ойнаймыз ба?
6. Сабақта озат боламыз ба?
7. Үлгілі, мейірімді боламыз ба?

**Амира:** Ана тілі , мен осы ойынды ата-аналармен ойнап көрейін. Ал құрметті аналар, ойын ойнауға дайынсыздар ма? Ендеше сіздермен ия-ия, жоқ-жоқ ойынын ойнап көрелік.

1. Балаңызға әрқашан қамқорлық көрсетесіз бе?
2. Тамағын уақытында бересіз бе?
3. Сериал көріп жатасыз ба?
4. Ұрып, ұрсып, нұқып, оқытуға барасыз ба?
5. Оқыту мұғалімнің жұмысы деп жаттанды сөзді айтасыз ба?
6. Сен оқыт, мен оқытып шаршадым деп ұрсысуға дайынсыз ба?
7. Бала үшін асулардан асасыз ба?

Керемет, жарайсыздар, рахмет ата-аналар!

Құрметті қонақтар, сіздерге арналған тағы ән шашуымыз бар еді. Қабыл алыңыздар.

**Ән: Оқуда озат боламыз**

**1-жүргізуші: Айсұлтан:**

Менің достарым тек оқып, жазып үйренген жоқ. Сондай ақ өнерге де бейімделіп келеді. Сыныпта мың бұралған бишілер, жез таңдай әншілер, қылқаламды меңгерген суретшілер де бар.

**Амира:** Ия дұрыс айтасың Айсұлтан.Сыныпта каратэ, бокс, таэквандо сияқты спорт түрлерінен жетістікке жеткен оқушылар да бар. **Енді кезекті көрініске берейік.**

***1. «Қайдан келдің,бауырсақ? » Диолог.***

**Қуыршақ: Айана**

**Бауырсақ: Имамал**

Дастарқанда шашылып,жатты аппақ бауырсақ Бауырсаққа қызығып,қарап тұрып көзін сап,

**Қуыршақ:** Қайдан келдің бауырсақ?

**Бауырсақ:** Дүкеннен келдім нан сатқан.

Қ: Дүкенге келдің қай жақтан?

Б: Наубайдан келдім нан жапқан

Қ: Наубайға келдің қай жақтан?

Б: Диірмменнен келдім ұн тартқан.

Қ: Диірменге келдің қай жақтан?

Б: Даладан келдім кең жатқан?

Жер анам,меніәң көсілген,

Диқандар мені өсірген,

Арғы тегім ақ бидай

Тәттімін жеп көр.

Жесең өзің байқарсың?

Рақметіңді айтарсың

Айырылмас дос болайық,

Адамға достық лайық!

Менің атым-бауырсақ,

Сенің атың- қуыршақ.

**1-жүргізуші:Амира**

Жарайсыңдар достарым. Нан дастарханға оңайлықпен келмейді екен. Сондықтан нанды қадірлеу керекпіз.

**2-жүргізуші: Айсұлтан**

Сыныбымыздағы қыздарымыздың орындауында «Қуыршақ Барби» биін тамашалаңыздар.  
**Қуыршақ биі**

**1-жүргізуші: Айсұлтан**

Амира, білесің бе балалардың әріп танып оқуына үнемі өз үлестерін қосқан ұстазға да, ата-аналарға да айтар алғысымыз шексіз.

**2-жүргізуші: Амира**

Айсұлтан, өте орынды айттың. Балалардың ұстаздарына алғыстарын білдіргісі келіп тұр.

**Арсен:**

Қыркүйекке келдім де   
Сыныпқа кірдім қуанып.   
Қарсы алды ұстаз мейірмен   
Қадамымды құп алып.

Бәрімізді сүйіп өткен,

Балаларға үйреткен.

 Әліппе мен ұстазға.

 Бас иеміз құрметпен

**Хор: Ұстаз ана**

**Нұрқанат:**

Әке сен, жансың биік, дана тұлғаң.  
Мейірім,нұры менен жаратылған,  
Бар әлемнің, жақсылығын бойға жиған,  
Менің әкем, мен үшін, дара туған.

**Димаш:**

Анам менің – өмірдегі тірегім  
Анам менің – кеудемдегі жүрегім  
Егер менің қасымда сен болмасаң  
Бұл өмірде қалай ғана жүремін.

**Мадина:**

Әжеме арнау табылар

Мектепке бірге келетін.

Немерем білімді болсын деп

Бізбен еріп жүретін.

**1-жүргізуші:**

Ия аталарымыз бен әжелеріміз балалармен бірге мектепке еріп, келіп жүргенін де байқадық.

**2-жүргізуші:**

Олай болса келесі тамашалайтындарыңыз қарияларымызға арналады. Көрініс: қариялар.

**Көрініс: Қариялар**

-Әй құрдас автобус күтіп отырсыз ба?

-А, жоооқ автобус күтіп отырмын.

- Еее, сені автобус күтіп отыр десем.

- Ұлың бар ма?

- ААаааа

-Ұлың бар ма дим?

**-**А пенсия дейсің бе? Пенсиямды әлі алмай жүрмін.

-Еее немерелі болдым де. Құтты болсын.

-Ааа?

-Құтты болсын деймін.

-Құдаларың дейсің бе? Құдаларым аман-есен.

-Құрбақалары несі ей?

-Құдалар аман -есен деймін

-Е аман-есен жүргеңе қарағанда шаршаусың ау?

-Ал құрдас, автобустың келетін түрі жоқ. Жаяу жүрейін.

- А, үйіңе шай ішуге шақырып жатсың ба? Рахмет!

-Жоқ, жоқ! Шығарып салмай ақ қой. Үйіме ақырын жетем ғой.

-Шекем қызып тұр еді. Шай ішсем ішейін.

- Түүү өзің ақкөңіл жан екенсің. Ана жерге дейін шығарып сала ғой! (Екеуі таяқтарына сүйеніп сахнадан шығып кетеді)

**1-жүргізуші Айсұлтан:**

-Күлеміз ау күлеміз! Күлсең қарияға күл деген! Осындай қарияларымызды ардақтап, құрметтеп жүрейік!

**2-жүргізуші Амира:**

* Ақыл берер, бата берер қарияларымыз аман болсын! Солай емес пе Айсұлтан? Кезек сыныбымыздың Жеті қырлы бір сырлы жігіттерінің орындауында «Джентельмендер» биі

**Ұлдар биі**

**Әліппе:**

Ана тілі, менің сендей досым болғанына мақтан етемін және осындай ақылды бүлдіршіндерді аманат етіп тапсырғаныма қуаныштымын! !

**Ана тілі:**

Саған да рахмет Әліппе! Мен балаларға қазақ тілінің қыр-сырын ұғындырамын. Ақын-жазушылармен, олардың шығармаларымен таныстырамын!

**Әліппе:**

Балалар, Сендер әліппені оқып бітіргендерің үшін көп рахмет айтамын!

**Ана тілі:**

Әліппежан, балалардың саған айтары бар сияқты.

**Айана:**

Әліппемен қош айтысып қаламыз.

Енді қолға басқа кітап аламыз

Ата – ана қуанышқа ортақ бол.

Сауатты боп шықты міне балаңыз.

**Мансұр:**

Таныстырған 42 әріппен

Қош бол, менің қасиетті әліппем.

Сенің арқаң, оқи, жаза аламын.

Сауатты адам санатына кіргенім.

**3-оқушы: Айназым**

Қош бол, құтты Әліппем,.

Көп нәрсені үйреттің.

Таныстырып әріппен,

Тақылдатып сөйлеттің.

**4-оқушы: Арсен:**

Көлге айналған бұлақтың,

Қайнар көзін көріппе ең.

Том-том қалың кітаптың

Басы болар Әліппем.

Бізге білім салып берген

*Хормен:*- Қош бол, құтты Әліппем!

**Хор «Рахмет саған, Әліппе!»**

**Мұғалім:**

Саттар Ерубаев мектебінің шаңырағында

Осымен «Қош бол, сүйікті Әліппе!» ертеңгілігіміз аяқталып келеді! Балаларды бүгінгі мерекелерімен құттықтау үшін және Әліппені аяқтағаны жөнінде дипломды табыстау үшін мектеп директорын

шақырамыз.  (Әліппені бітіргендері үшін куәлікті тапсыруға рұқсат етіңіздер.)

**Куәлікті тапсыру**.  
Ата-аналар арасында ортаға шығып сөз сөйлеймін деушілерге сөз кезегі беріледі.

**Ән:** «Шәкіртіме арнау» орындау

Мұғалім: